**Informācija par vienreizējā pabalsta izmaksu sociālās aprūpes iestāžu klientiem**

Informējam, ka 2021.gada 13.martā stājās spēkā Saeimā pieņemtie grozījumi Covid-19 infekcijas izplatības seku pārvarēšanas likumā, papildinot to ar 68.pantu, ar kuru noteikts, ka, lai “mazinātu Covid-19 infekcijas izplatības radīto negatīvo ietekmi, tiek izmaksāts vienreizējs pabalsts 200 *euro* apmērā (turpmāk — vienreizējais pabalsts) Latvijā dzīvojošai personai, kura laikposmā no 2021. gada 1. marta līdz sakarā ar Covid-19 izplatību izsludinātās ārkārtējās situācijas beigām ir:

1) vecuma, invaliditātes vai apgādnieka zaudējuma **pensijas saņēmēja**, tai skaitā priekšlaicīgi un avansā piešķirtās pensijas saņēmēja, speciālās valsts pensijas saņēmēja, izdienas pensijas saņēmēja, kura sasniegusi vecuma pensijas piešķiršanai nepieciešamo vecumu, bet kurai vecuma pensija nav piešķirta, **atlīdzības** par darbspēju zaudējumu vai atlīdzības par apgādnieka zaudējumu saņēmēja **vai valsts sociālā nodrošinājuma pabalsta saņēmēja**, — arī tādā gadījumā, ja pabalsta izmaksa uz laiku ir pārtraukta;

2) bērna ar invaliditāti kopšanas pabalsta saņēmēja vai **pabalsta personām ar invaliditāti, kurām nepieciešama kopšana, saņēmēja**.”

|  |  |  |  |
| --- | --- | --- | --- |
|  | **200 euro pie pensijas/ atlīdzības/ VSN pabalsta**  | **200 euro pie īpaša kopšanas pabalsta** | **Kopā** |
| **Valsts finansēts SAC** | X | - | 200 euro |
| **Pašvaldības/privāts SAC ar pašvaldības līdzfinansējumu** | X | - | 200 euro |
| **Visus uzturēšanās izdevumus pašv./priv. SAC sedz pats klients**  | X | x | 400 euro |

Valsts sociālās apdrošināšanas aģentūra (VSAA) ar 1.aprīli uzsāk vienreizējā pabalsta izmaksu kopā ar ikmēneša pensiju vai pabalstu.  Pirmie maksājumu saņems tie, kuriem izmaksas datums ir svētku diena, 5.aprīlis. Visi plānotie maksājumi tiks veikti aprīlī līdz 26.datumam.

Ja tiesības uz vienreizējo pabalstu personai ir radušās no 2021.gada 1.marta līdz ārkārtējās situācijas beigām, to bez personas iesnieguma VSAA izmaksās 30 dienu laikā no dienas, kad būs pieņemts lēmums par pensijas, atlīdzības vai pabalsta piešķiršanu.

Vēršam Jūsu uzmanību uz to, ka personām, kuras uzturas ilgstošas sociālās aprūpes un sociālās rehabilitācijas institūcijā, piešķirto vienreizējo pabalstu **neņem vērā ilgstošas sociālās aprūpes un sociālās rehabilitācijas institūciju pakalpojumu apmaksā**. **Līdz ar to, lūdzam izmaksāt vienreizējo pabalstu personām, ja šis maksājums ir ienācis Iestādes kontā līdz ar personas pensiju vai valsts sociālā nodrošinājuma pabalstu.**

Uz vienreizējo pabalstu nevar vērst parādu piedziņu un ieturējumus, un no tā netiek ieturēts iedzīvotāju ienākuma nodoklis. Ja gadījumā kāds, kuram ir tiesības saņemt vienreizējo pabalstu 200 euro apmērā, to nebūs saņēmis līdz aprīļa beigām, aicinām mudināt klientu sazināties ar VSAA, zvanot pa tālruni 64507020 vai rakstot konsultacijas@vsaa.gov.lv.